கேள்வி: இனம் (திரைப்படம்) - வெளியீடு என்பது என்ன?
பதில்: இந்தப் படம் முதன்முதலில் 18வது பூசன் சர்வதேச திரைப்பட விழாவில் திரையிடப்பட்டது. படத்தின் தமிழ்நாடு விநியோக உரிமையை பிப்ரவரி 2014 இல் லிங்குசாமி திருப்பதி பிரதர்ஸ் வாங்கியது. திரையரங்குகளில் வெளியிடுவதற்கு முன்பு, சிவனும், திருப்பதி பிரதர்ஸ் பட நிறுவனமும் சென்னை மற்றும் மும்பையில் பலருக்கு படத்தைத் திரையிட்டு காட்டினர். இந்தப் படம் 2014 மார்ச் 28 அன்று தமிழ்நாட்டுத் திரையரங்குகளில் வெளியிடப்பட்டது. புதுச்சேரி (நகரம்) உள்ள பாலாஜி திரையரங்கைத் தாக்கி ''தந்தை பெரியார் திராவிடர் கழகம்'' தொண்டர்கள் தங்கள் எதிர்ப்பைக் காட்டினர். இந்தப் படம் ஈழப் போர் மோசமாக சித்தரிப்பதாகக் கூறினர். மறுநாள் நான்கு காட்சிகளும் ஒரு உரையாடலும் நீக்கப்பட்டது. மறுமலர்ச்சி திராவிட முன்னேற்றக் கழகம் தலைவர் வைகோ இந்தப் படம் சிங்களவர்களுக்கு ஆதரவானது என்று கடுமையாக விமர்சித்ததைத் தொடர்ந்து, லிங்குசாமி 2015 மார்ச் 31 முதல் திரையிடலை நிறுத்திவிட்டு திரையரங்குகளில் இருந்து படத்தை திரும்பப் பெற முடிவு செய்தார்.